L 128/72 Službeni list Europske unije 30.4.2014. PROVEDBENA UREDBA KOMISIJE (EU) br. 439/2014 od 29. travnja 2014. o izmjeni Uredbe (EZ) br. 250/2009 o provedbi Uredbe (EZ) br. 295/2008 Europskog parlamenta i Vijeća o strukturnim poslovnim statistikama u pogledu definicija obilježja i tehničkog formata za slanje podataka (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u o obzir Uredbu (EZ) br. 295/2008 Europskog parlamenta i Vijeća od 11. ožujka 2008. o strukturnim poslovnim statistikama ('), a posebno njezin članak 11. stavak 1. točke (a) i (c), budući da: (1) — Uredbom (EZ) br. 295/2008 Europskog parlamenta i Vijeća utvrđen je zajednički okvir za prikupljanje, slanje i vrednovanje europskih statističkih podataka o strukturi, djelatnostima, konkurentnosti i uspješnosti poslovanja poduzeća u Uniji. (2) — Uredbom Komisije (EZ) br. 250/2009 (*) utvrđena je definicija obilježja i tehničkog formata za slanje podataka. (3) — Potrebno je navesti definicije za obilježja demografije poduzeća s najmanje jednim zaposlenikom, kako bi se odgovorilo potrebi za povećanom međunarodnom usporedivosti rezultata, posebno za statistike o poduzetništvu. Ove definicije treba dodati Prilogu I. Uredbi (EZ) br. 250/2009. Tehnički format za slanje podataka iz Priloga II. Uredbi (EZ) br. 250/2009, uključujući popis oznaka podatkovnog niza, serija i popis varijabli, treba stoga na dogovarajući način ažurirati. (4) — Mjere predviđene ovom Uredbom u skladu su s mišljenjem Odbora za europski statistički sustav, DONIJELA JE OVU UREDBU: Članak 1. Prilozi I. i II. Uredbi (EZ) br. 250/2009 mijenjaju se u skladu s Prilogom ovoj Uredbi. Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u državama članicama u skladu s Ugovorima. Sastavljeno u Bruxellesu 29. travnja 2014. Za Komisiju Predsjednik Josć Manuel BARROSO () SLL 97,9.4.2008, str. 13. () Uredba Komisije (EZ) br. 250/2009 od 11. ožujka 2009. o provedbi Uredbe (EZ) br. 295/2008 Europskog parlamenta i Vijeća u pogledu definicija obilježja, tehničkog formata za slanje podataka, zahtjeva dvostrukog slanja podataka za NACE Rev 1.1. i NACE Rev. 2. i dopu- štenih odstupanja za strukturne poslovne statistike (SL L 86, 31.3.2009., str. 1.).